Vassbotnelva

Vassbotnelva (nordsamisk: Dálbmávžžejohka, historisk: Dalbmavžejåkka) er ei elv i Alta kommune i Finnmark. Den hovedtilløpet til Storvannet og utgjør også storparten av nedbørfeltet til Halselva, som renner fra Storvannet til Altafjorden. Vassbotnelva er 23,1 kilometer lang.

Sjørøye går opp i Storvannet og et stykke videre opp i Vassbotnelva.

Vern 
Vassdraget ble i 1980 vernet mot kraftutbygging gjennom Verneplan II for vassdrag, og lakseinteressene var det viktigste momentet ved vernevedtaket i 1980. Vassbotndalen landskapsvernområde ble opprettet i 1991, og dekker store deler av nedbørfeltet. Samtidig med landskapsvernområdet ble Vassbotndalen naturreservat opprettet, i første rekke for å bevare den store, frodige og lite påvirkede gråoreskogen langs nedre del av Vassbotnelva.

Referanser 

Elver i Alta